Studiespørgsmål kapitel 19

1. Hvilke helt særlige faktorer gør sig gældende, når man taler om rehabilitering af børn?
2. Børn med nedsat funktionsevne har samme overgangssituationer som andre børn – fx overgang fra daginstitution til skole/fritidsordning, overgang fra skoleafslutning til ungdomsuddannelse. Hvilke særlige forholdsregler eller opmærksomhedspunkter skal fagpersoner have i disse overgangssituationer?
3. Der er forskel på rehabilitering af børn med medfødte sygdomme og skader tidligt i livet (gruppe a) og børn, der får skader senere i barndommen (gruppe b). Nævn nogle forskelle og giv eksempler på rehabiliteringstiltag
4. I kapitlet beskrives to vigtige anliggender i forhold til rehabilitering af børn 1) t*eambuilding* 2) at *samstemme*. Hvad menes med ”at samstemme”, og hvordan samstemmes på tværs af sektorer og forvaltninger?
5. Fritidsaktiviteter er en væsentlig del af alle børns liv – også børn med funktionsevnenedsættelse. Undersøg hvilke fritidsaktiviteter i dit lokalområde, der er målrettet børn med funktionsevnenedsættelse, fx børn uden gangfunktion.
6. Hvilke rehabiliterende indsatser kunne du forestille dig til søskende til børn med svære hjerneskader?
7. Beskriv hvordan det er muligt at tænke hverdagsliv og dagligdagsaktiviteter i forhold til et barn på 12 år, der får kræft.
8. Kræftens Bekæmpelse har lavet en hjemmeside om børn og kræft: <https://www.cancer.dk/hjaelp-viden/boern-og-unge/>. Siden omhandler både børn, hvis forældre får kræft og børn med kræft. Læs eksempelvis om gode råd fra forældre og professionelle hvis et barn får kræft – her er også beskrevet, hvordan man støtter barnets behov.